Motî:bouter foû - Wikipedia

# Motî:bouter foû

### Èn årtike di Wikipedia.

bouter foû I. [vierbire a spitron, a coplemint] 1. bouter (ene sakî) a l' ouxh. On l' a bouté foû po-z è prinde èn ôte. Åy mins asteure, on n' boute pus les djins foû come davance. F. évincer, expulser, licencier. 2. distcherdjî (on batea). Les dokers boutént l' batea foû so on djoû. F. décharger. 3. tot vudî. Boutez vosse vere foû ! F. achever. 4. alårdji (on mousmint), tot prindant les costeures. Cwand les paltots des efants estént trop ptits, on lzès boutéve foû. F. élargir. II. si bouter foû [vierbire a spitron, a prono] si forbouter. F. chute de rectum. On dit eto: si fortchôkî. | boute-foû [o.n., pluriyal: des boute-foû] 1. sôre di tchesse-clå po bouter les vîs clås foû d' on bwès. On dit eto: tchesse-foû. F. repoussoir. 2. usteye do banslî, po fé rexhe les schinons. | bouteu-foû [o.n., pluriyal: des bouteus-foû] 1. li ci ki distchedje les bateas. F. docker. >> Les bouteus-foû dal Gofe: les cis ki distcherdjént les bateas å poirt del Gofe, a Lidje. 2. mandaye ki boute li tcherbon foû del taeye. F. manoeuvre.

Prin del pådje «http://wa.wikipedia.org../../../b/o/u/Mot%C3%AE%7Ebouter_fo%C3%BB.html»

##### Views

- Årtike
- Copene
- Modêye d' asteure

##### Cweri